
Η Βεσπασιανή της Μεσσήνης 


Κύριε Διευθυντά: 


Πρόσφατα, το δημοτικό συμβούλιο Μεσσήνης µε σχετική του 
απόφαση . έβαλε «προσωρινό» λουκέτο στα δημόσια 
«ανακουφιστήρια» της Μεσσήνης. Έτσι, όλοι οι χρήστες τῶν 
δημοσίων αφοδευτηρίων , άνθρωποι υπερήλικες συνήθως . µε 
προβλήµατα ακράτειας ,συχνοουρίας . αλλά και οι 
παρεπιδημούντες μετανάστες, χρησιμοποιούν πλέον το μέγα 
ανοικτό αφοδευτήριο που αποκαλείται από τούδε και στο εξής 
«Κουμουνδούρειον πάρκον αποπατήσεως» Δόγω του 
εεευόσµου του θέµατος, δεν θα απασχολούσα την έγκριτη 
εφημερίδα σας, αν δεν γινόµουν δέκτης πολλών παραπόνων της 
κοινής γνώμης . Δυπάμαι που το γράφω ., αλλά νομίζω ότιο κ. 
Δήμαρχος Μεσσήνης έχει πάρει έναν πολιτικό κατήφορο., στον 
οποίον προσπαθεί να συμπαρασύρει και όλη τη δηµοτική του 
παράταξη . εξ αιτίας δικών του πράξεων και παραλήψεων. Το 
σηµειολογικά αξιοπερίεργο είναι ότι επιχειρεί σ᾽ αυτή την 
επιπόλαια απόφασή του να κάνει συνένοχο και το δημοτικό 
συμβούλιο και στην ουσία το πετυχαίνει .αφού µε απόφαση του 
Δ.Σ. αναστέλλεται «προσωρινά» η λειτουργία . ενώ προφανώς 
δεν µπορεί να γίνει προσωρινή αναστολή της «χρειάς» του κάθε 
έχοντος ...χρείαν και «ανάγκην» 

Να το πώ έξω απὀ τα δόντια: Με αυτή του την πράξη. ο Δήμος 
Μεσσήνης παραδέχεται ότι είναι εντελώς ανίκανος να επιλύσει 
ένα απλό πρόβλημα. Ότι είναι ανίκανος να βρεί έναν καθαριστή 
ή µία καθαρίστρια, που θα εργάζεται και θα προσφέρει 
υπηρεσίες στο κοινωνικό σύνολο, όπως γίνεται µε όλα τα µέρη 
της Ελλάδος . πλήν δήμου Μεσσήνης. Τότε τι τα θέλει τα 
μεγάλα λόγια ο κ. Δήμαρχος; Τί τις θέλει τις νέες αρμοδιότητες 
όταν δεν µπορεί να ανταποκριθεί στις παλιές; Τόσο δύσκολο 
είναι να µπει µια τάξη και ένας έλεγχος σε µια δημόσια 





«Καλλιόπη:» Τότε πώς θα βάλλει τάξη ο κ. Δήμαρχος στους 
αθίγγανους, πώς θα βρεί φύλακες για τα σχολεία, πώς θα φέρει 
µε έλεγχο τα σκουπίδια στον ΧΥΤΑ ,. πώς θα λύσει το 
πρόβλημα της ποιότητας του ποσίµου ύδατος . πώς θα ιδρύσει 
δημοτική αστυνομία, πώς θα ασχοληθεί αξιόπιστα µε τόσα 
πολλά και ζέοντα προβλήµατα που απασχολούν τους δηµότες 
μας, 

Τελευταία έχει επιλεχθεί η οδός του «κουκουλώµατοο) 
των προβλημάτων. Γίνονται κλοπές στα σχολεία της Μεσσήνης; 
Παύεται ο...το πρόβλημα καταγγέλων! Μάλιστα µε...µη 
νόμιμη πράξη του Δημάρχου! Τόσο πολύ έχουν τυφλωθεί από 
την αλαζονεία τους και ὃεν αφουγκράζονται τους 
προβληματισμούς των πολιτών; Δεν έχει πια ολόκληρος 
Δήμαρχος έναν νοµικό σύμβουλο που να τον προστατεύει από 
νομικές γκάφες; Γιατί δεν ρώτησε τον κ. Αθανασόπουλο; Τόσο 
πολύ πια δυσφηµεί και εκθέτει τον φυσικό του διάδοχο; Εκτός 
αν θέλει να εφαρμόσει την προσφιλή τακτική των ανά ΤΏης 
εξουσιαστών του «διαίρει και Βασίλευεο) . Μόνο που στην 
περίπτωση Παύλου Πτωχού. και το «διαίρευ δεν έχει νόηµα 
αφού η διαίρεση έχει φθάσει σε επίπεδο ...ατόμου, και το 
«βασίλευε» δεν έχει νόηµα λόγω καταργήσεως του θεσμού! 

Ἐπανερχόμενος όµως στο θέµα των ουρητηρίων, έχω να 
προτείνω την συνταγή του ρωμαίου αυτοκράτορα Βεσπασιανού, 
ο οποίος έβαλε φόρο στα δηµόσια αποχωρητήρια (από τότε 
είχαν πολιτισμό Δήμαρχε!) προκαλώντας την δυσφορία τῆς 
καµαρίλας του , που του έκανε παρατήρηση για τον δύσοσμο 
τρόπο εξοικονοµήσεως χρημάτων! Τότε --λέγεται- ὁτι 
αυτοκράτωρ έβαλε ένα νόμισμα κάτω απὀ την μύτη του 
συνομιλητή του και του είπε: «Μυρίζει;...Δεν 
μυρίζει!...Άρα...» 

Έκτοτε οι «Καλλιόπες» ονοµάσθησαν και «βεσπασιανές!» 

Και ο μύθος τούτος δηλοί ότι υπάρχουν λύσεις, ότι το 
πρόβλημα είναι αρχαίο και λελυµένο και ότι µέχρι έσοδα µπορεί 
να αποφέρει | 


Επίσης προκαταβολικά δηλώνω ότι δεν κάνω διάλογο µε 
κανένα κατ’ έθος πολιτικό υβριστή «εκπρόσωπο» που δεν έχει 
πρόσωπο! ἸΚαι οµμιλώ για τον «εκπρόσωπο» που γράφει σε 
εθνικοτοπικόὀ έντυπο ύμνους σε τρίτο πρόσωπο για τον...εαυτό 
του(!) υβρίζει ανωνύµως και αναιτιολογήτως συναδέλφους του 
των οποίων εποφθαλµιά την θέση . και γενικότερα δεν τηρεί 
ουδεµία δημοσιογραφική δεοντολογία!... 


Με τιµή 
Γιάννης Π. Πλατάρος 
Μαθηματικός 





